open-index/open-wikipedia-markdown huggingface dataset:
Keurseus

**Tari Keurseus** nyaéta kelompok tari anu mangrupa hasil prosés mekarkeun ti gerak-gerak tari ti  *Tayuban*. *Tayub* éta sorangan nyaéta kecap pagawéan ngigelna lalaki dikebat bari dibendo, dibaju alus nyanghareupan sababaraha urang ronggéng.

## Sajarah
Tari Keurseus diciptakeun pikeun kaperluan kursus atawa pembelajaran ku Lurah Rancaekek R. Sambas Wirakusumah, di taun 1920 susunan gerak pokok atawa ragam gerak tari tayub ngalaman kabakuan nepi ka ngalahirkeun sababaraha wangun repertoar tari anu mibanda pola jeung jeung susunan gerak pokok atawa ragam gerak baku, sarta unggal repertoar tarina mibanda karakter anu béda. 
Kumpulan tari éta jadi genre atawa rumpun tari Keurseus. Repertoar tari anu kawengku ku tari Keurseus nyaéta tari Lenyepan kalawan karakterna anu lényép atawa lungguh atawa halus, tari Gawil kalawan karakterna anu ladak atawa lanyap atawa nyatria, kéring dua atawa Monggawa kalawan karakter Gagah anteb jeung kéring tilu atawa disebut ogé Totopengan jeung karakter Gagah jigrah (Danawaan).

## Ragem Tari Keurseus
### Gawil
nyaéta tari jenis putra wangun tari tunggal kalawan karakterna nu ladak atawa lanyap atawa biasa disebut ogé nyatria. Biasana, tari Gawil mibanda ciri-ciri:
*Ngagunakeun gerak stacato (patah-patah),
*Paténjoan lurus kapayun,
*Gerak sirah cingeus,
*Sacara umum gerak awak katémpo hampang,
*Suasana nu diwangun nyaéta bagja (ceria).
Dina pintonanna unggal narikeun bagéan tari Gawil atawa lalamba bisa dilanjutkeun jeung naék Kéring dua atawa Monggawa.

### Kawitan
nyaéta jenis tari putra tunggal. Di tarian ieu aya sababaraha karakter di antarana lényép atawa lungguh, karakter lanyap atawa ladak jeung karakter gagah lungguh. tTari kawitan mibanda ciri; aya parobahan gerak sacara ngadadak ti halus ka kuat tanagaan atawa ti gerak halus ngalun jadi gancang ngagunakeun gerak-gerak stacato. Dina pintonanna unggal narikeun bagéan tari Kawitan atawa disebut bagéan lalamba bisa dilanjutkeun ku tari anu karakterna gagah atawa disebut naék Kéring dua (monggawa) jeung Kéring tilu (totopéngan).

### Lenyepan
nyaéta tari jenis tunggal putra kalawan karakterna anu lényép atawa lungguh. Umumna gerak tari di tari Lenyepan mibanda ciri:
*Gerakan ngalun jeung tempona lambat,
*Paténjoan rada tungkul,
*Ngagunaan kahalusan rasa.
Di pintonanna sanggeus narikeun bagéan tari Lenyepan atawa disebut lalamba bisa dilanjutkeun jeung naék Kéring dua jeung Kéring tilu.

## Catetan
Tari Rahayat

**Tari Rahayat** nyaéta tarian anu diciptakeun ku hiji masarakat, tumuwuh jeung mekar di kalangan rahayat di hiji tempat nu béda-béda. 
Dina prakna, unggal tarian ogé ngabogaan ciri khas gerakan sarta ngaranna sorangan. Teu bisa ditangtukeun taun sabaraha munculna aliran tari rahayat ieu sorangan. Pasualanna nyaéta daya sebar di masarakatna ragem-ragem waktuna. 
Karakter tari rahayat sacara umum mangrupa gerak-gerak spontanitas, tina kaparigelanna sewang-sewangan. Tari rahayat biasana dingaranan kumaha laguna. Jadi ngaran tarianna biasana saluyu jeung judul waditra atawa lagu ketuk tilu. Contona nyaéta:
*Polostomo;
*Cikeruhan;
*Gaplék;
*Érang;
*Géboy;
*Bardin jrrd.
Gerak anu biasana dipaké nyaéta gerakan penca silat. Aya ogé dina wangun gerakanna, loba nu nyokot tina ngaran gerak atawa ngaran sasatoan jeung tatangkalan, misalna kadal meuntas, kuntul longok, bajing luncat, jrrd. Struktur tarianna biasana kabagi jadi tilu bagéan nyaéta bagéan hiji disebut negan istilah arang-arang bubuka/nyorong, bagéan dua nyaéta eusi lagu misalna Polostomo naék géboy, atawa gaplék hungkul, jeung dipungkas ku arang-arang panutup, tuluy panutup.

## Rujukan
Panjat pinang

thumb|Panjat Pinang/rebutan
**Panjat pinang** atawa **rebutan** mangrupa kaulinan anu merlukeun rasa kawani sarta katemenan ogé taktik, nu guna meunangkeun tujuan anu dihontalna. Prinsip kaulinan ieu téh nyokot barang-barang anu digantungkan di tungtung luhur watang tangkal jambé. Acara ieu patali jeung féstival jurig. Hal ieu bisa kajadian di Tiongkok Kidul waé alatan kaayaan géografis Tiongkok Kidul hawana téh sub-tropis. Ku kituna matak bisa tangkal pinang atawa kalapa bisa tumuwuh kalawan alus. Perayaan ieu kacatet mimiti dina jaman Ming, sarta lumrah disebut minangka "Qiang-gu". Tapi dina jaman Qing, Panjat Pinang dilarang pamaréntah alatan mindeng ngabalukarkeun korban jiwa. Sawaktu taiwan aya di handap kapendudukan Jepang. Panjat Pinang mimitian dipraktékkeun deui di sawatara tempat di Taiwan patali jeung Festival Jurig. Tata cara kaulinan kurang leuwih sarua, dipigawé lobaan. kalawan loba kado anu digantungkan di luhur. Bédana luhur anu kudu ditaékan lain ngan saluhur tangkal pinang. Tapi mangrupa hiji wangunan ti tangkal pinanag sarta kai séjén anu saimbang gedong nu tingkatna opat. Pikeun ngahontal jawara kahiji , saban regu kudu naék nepi ka penclut pikeun nurunkeun gulungan beureum anu dikaitkeun di ditu. Kaulinan panjat pinang biasana ngan dilakukeun dina poé-poé nu gedé, utamana dina poé Kamerdekaan RI atawa anu diwanoh ku istilah Agustusan. Dina poé ieu kaulinan panjat pinang ampir aya di unggal wewengkon. Panjat Pinang mangrupa bukti asimilasi kabudayaan Tionghoa anu geus mangaruhan Indonésia dina  mangrébu-rébu ka tukang.
## Rujukan
Modem

**Modem** singgetan tina *Modulator Demodulator*. *Modulator* nyaéta bagian anu ngarobah sinyal informasi ka sinyal nu mawa Carrier sarta bisa dikirimkeun, ari *Demodulator* nyaéta bagian anu misahkeun sinyal informasi (anu eusina data atawa talatah) ti sinyal nu mawa carrier anu ditarima, ku kituna informasi éta bisa ditarima kalayan alus. Modém mangrupa penggabungan duanana, hartina modém nyaéta pakakas komunikasi dua arah. Saban pakakas komunikasi jarak dua-arah umumna maké bagian anu disebut modem, kawas VSAT, Microwave Radio,jeung sajabana, tapi umumna istilah modem leuwih dipikawanoh minangka alat nu dipaké pikeun komunikasi dina komputer.

## Jenis Modem
Modem miboga fungsi pikeun ngasupkeun sinyal informasi ka gelombang nu mawa. Modem kabagi jadi 4 nyaéta:

1. Amplitude Modulation ( AM ), nyaéta runtuyan éléktronik anu ngarobah amplitudo gelombang nu mawa luyu kalayan amplitudo sinyal informasi.

2. Frequency Modulation ( FM ), nyaéta runtuyan éléktronik anu ngarobah frekuensi gelombang nu mawa luyu kalayan parobahan frekuensi sinyal informasi. <

3. Pulse Modulation ( PM ), nyaéta sistem modulasi pulsa bisa dibédakeun jadi:

* PAM ( Pulse Amplitude Modulation ), amplitudo gelombang pulsa robah luyu kalayan parobahan sinyal informasi. 
* PPM ( Pulse Position Modulation ), nyaéta posisi pulsa raobah luyu jeung sudut phasa sinyal informasi.
* PWM ( Pulse Width Modulation ), jarak antar pulsa robah luyu jeung parobahan frekuensi sinyal nu mawa.

4. Digital Modulation.

## Rujukan
Pizza

thumb|right|300px|Pizza
thumb|300px
**Pizza** nyaéta kuéh nu dibeuleum asal Italia anu dijieun saperti roti rata nu ditambahan saos tomat sarta kéju, luhurna mindeng ditambahan kawas sosis atawa zaitun. Kecap Pizza dipercaya ti Italia anu hartina "titik" anu dina mangsana jadi kecap Italia "pizzicare," anu hartina "pikeun nyiwit" atawa "metik". Ayeuna aya leuwih ti 50.000 tempat ngajual kira-kira $ 30 milyar pér taun pizza di Amérika Kalér hungkul. Sahenteuna lima faktor geus ngabalukarkeun kamekaranna. Kahiji, pizza ngagabungkeun bahan-bahan ti kabéh kelompok kadaharan nu dasar. Kadua, kaayaan jalma nu keur nguereut, milih, sarta metotan pizza nu jadi salah sahiji cara dahar nu unik. Katilu, éta kadaharan sosial. Kaopat, pizza téh ngabibita, rasa roti nu seger sacara umumna, tomat, samara Italia, kéju sarta daging lada jeung sayuran. Ahirna, éta kadaharan serbaguna anu mibanda rébuan variasi. Henteu heran yén panyiptaan nu luar biasa geus ngoréjat ti mimiti anu basajan pikeun jadi salah sahiji kadaharan dunya anu kasohor. Dina lobana jenis pizza, pizza geus jadi bagian dasar dietna urang Italia saprak Jaman Batu.

Wangun pangmimitina pizza nyaéta hiji roti atah anu dibeuleum di handapeun batu seuneu. Sanggeus asak, éta dibumbuan kalayan sagala rupa di luhurna anu béda sarta dipaké minangka gaganti piring sarta parabot pikeun kaldu atawa sop up gravies. Disebutkeun yén ideu pikeun ngagunakeun roti minangka piring asalna ti Yunani anu dahar roti bunder gépéng (plankuntos) dibeuleum kalayan rupa-rupa topping. Hal éta didahar ku jelema anu digawé sarta kulawargana alatan éta téh kadaharan anu gemi sarta méré nah. Sacara tradisional, pizza geus dipasing-pasing ku kandelna, wangun, sarta platform perakitan.

## Rujukan
Situ Sangiang

**Situ Sangiang** mangrupa obyek wisata alam sarta ziarah. Sacara administratif lokasina aya di Désa Sangiang, Kacamatan Banjaran, Kabupatén Majaléngka. Luas wisata **Situ Sangiang** kira-kira 19.70ha kaasup RPH Citaman BKPH Talaga KPH Majaléngka 

## Poténsi Daérah
Daérah Situ Sangiang dikurilingan ku tangkal mahoni jeung kai amis aya ogé jenis-jenis séjénna, di antarana Eurih, jukut teki, gewar, hoé, saliara, kirinyuh, pohpohan, tepus, kiara, manglid, suren, barang, kemiri, pasang jeung sajabana. Sedengkeun jenis sasatoan di antarana oray sanca, oray sérang, manuk cangkurileung, bincarung, cangkakak, monyet, lutung, bai.

## Poténsi Wisata
thumb|250px|Right|Pemandangan
Kagiatan Wisata di dieu di antarana lintas alam, paparahuan, nguseup jeung kémah. Di jero di dinya aya papan pangumuman yén teu meunang ngojay, nyokot atawa nguseup lauk, miceun runtah padu waé, nyieun durukan, sarta nyorétan tangkal atawa fasilitas séjénna.  Alatan éta, lauk anu aya di Situ Sangiang umumna ukuranana gararedé. Lamun aya lauk nu paéh ogé, lauk baris dikuburkan dibeulah dinyana kénéh.

## Sajarah Daérah
Di Situ Sangiang aya istana anu dikeramatkan. Juru kuncén nyebutkeun yén istana anu aya disisi Situ Sangiang ieu mangrupa salah sahiji istana inohong nu nyebarkeun Islam diwewengkon Majaléngka.

Wajar waé lamun tempat ieu miboga sipat réligius. Aya anu jarauh datang ka dinya, ngan hayang ziarah ka istana wali sarta saterusna mandi disisi dinya. Jadi bener-bener wisata éta pohara sakral. Ceuk nu cicing di daérah éta jeung juru kuncén na éta téh mangrupa jajadén ti hiji karajaan kuna anu disebut karajaan Talaga.

Dina buku sajarah sunda,  Karajaan Talaga ieu masih bareng jeung Karajaan Pajajaran, Panjalu, Saunggalah atawa Sumedang Larang. Tapi ceuk dina sajarahna, karajaan éta misteri. ceuk sakaol béjana, karajaan éta leungit jeung sakabéh wargana. Sedengkaeun sawaréh rahayat karajaan, robah jadi lauk di Situ Sangiang téa.

## Fasilitas
Fasilitas anu aya di Situ Sangiang di antarana nyaéta pager pengaman, shelter, jalan satapak, tempat parkir, jembatan, gerbang/loket karcis, musholla, MCK, instalansi cai, tempat diuk, tempat ulin barudak sarta kolam renang alami.

## Aksesabilitas
Situ Sangiang bisa dijugjug ku motor, lamun ti Majaléngka kira-kira 30&nbsp;km.

## Rujukan
Lee Jinki

**Lee Jinki** leuwih dipikawanoh lamun dina panggungmah ngaranna Onew. Manéhna lahir di kota Guangmyéong, Gyéaonggi-do. Manéhna nyaéta pamingpin grup SHINee sarta anggota anu pangkolotna di antara nu séjén. Manéhna asalna lahir ti S.M Academy Casting 2006. Onew gawé duét jeung Lee Hyun Ji, mantan anggota grup proyék Banana Girl, anu judulna Vanilla Love. Salian éta Onew ogé gawé bareng Jessica ti Girls’ Generation anu judulna Il Nyéon Hu (one yéar later). Salian ti éta lee Jinki miboga julukan Dubu atawa Tofu.

## Rujukan
Talaga Remis

**Talaga Remis** nyaéta hiji situ anu perenahna di Désa Kaduela, Kacamatan Pasawahan, Kabupatén Kuningan. Jarak ti dayeuh Kuningan ±37&nbsp;km.

## Asal ngaran
Ngaran Talaga Remis tétéla miboga harti.  Ngaran Talaga Remis dicokot tina sasatoan sabangsaning kerang warnana konéng anu hirupna deukeut talaga, sato ieu disebut "remis". Fasilitas anu aya di dieu nyaéta parahu motor, sapédah cai, saung jeung jalan satapak.

## Sajarah Talaga Remis
Légénda anu sumebar di masarakat Jawa Barat ngeunaan talaga ieu nyaéta, yén Talaga Remis asalna ti cucuran cai panon Pangeran Salingsingan anu ceurik teu eureun-eureun, sabot narima naséhat (patuah) ti Pangeran Sutajaya, hiji-hijina kapercayaan Sultan Cirebon.  Pangeran ieu ceurik, alatan maranéhna ngarasa dosa kulantar geus jalir jangji ka nagarana, alatan duanana silih mumusuhan, tuluy perang.  Kakara ngandeg sanggeus dileréi tur dinaséhatan ku Pangeran Sutajaya. Kiwari Istana Pangeran Salingsingan aya digigireun Danau Talaga Remis anu bisa ditempo lansung ku para pangunjung.

## Jumlah Talaga
* Talaga Leat
* Talaga Nilem
* Talaga Deleg
* Situ Ayu Salintang
* Talaga Leutik
* Talaga Buruy
* Talaga Tespong
* Sumur Jalatunda

Objek Wisata Talaga Remis miboga sababaraha flora jeung fauna, aya sakitar 160 jenis tutuwuhan, di antarana sonokeling, malaka, kosambi jeung sajabana. Salah sahiji kaonjoyan tempat ieu nyaéta ayana hiji tutuwuhan langka nyaéta Cau Hyang  

## Rujukan
Kim Kibum

Nama : Ki Bum
      Nama Lengkep : Kim Ki Bum (김 기범)
      Nama Cina : Qi Fan
      Tanggal Lahir : 21 agustus 1987
      Tempat Lahir : Séoul
      Umur : 23 ( international ) / 24 ( koréa )
      Bintang : Léo
      Shio : Kelinci
      Gol. Darah : A
      jangkung : 179&nbsp;cm
      Beurat : 58&nbsp;kg
      Keluarga : 1 adik perempuan ( Kim SaeHee )
      Atikan : Sangji University lulus 2008
      Agama : Kristen
      nénéhna : Snow white, the natural one
      Hobi : Main tinju, latihan vocal, berlatih ekpresi wajah
      Bakat : Mampu nyarita maké basa inggris
      Debut : “ Kiss Of April ” KBS 2004
      Perempuan idéal : Matanya berbinar-binar, bisa membuatnya jatuh cinta pada
      pandangan pertama
      Posisi : Nge-rapp ( rapper ), bass
      Grup : -
      Catetan Tambahan: Cacak katempona cicingeun, manéhna resep ngélégan budak Suju.
                         mibanda senyum anu alus. Jago akting ( sacara manéhna éta aktor ).
                         Ayeuna deui riweuh kalayan film anyarna. Arang balik ka asrama
                         Suju. 
       Pairna : HeeChul / DongHae 

Kim Kibum leuwih dipikawanoh ku ngaran Key nyaéta salah sahiji rapper jeung penyanyi di grup. Manéhna jajaka anu dilahirkeun jeung digedékeun di Daegu ieu nyaéta pamaén Ski anu mahér di Daegu Young Shin Middle school. Manéhna kapilih ku S.M National Tour Audition Casting 2005. Saacan gabung jeung SHINee Key pernah tampil di vidéo musik Wonder Boyna super junior salaku pamaén piguran. Key ogé jadi nintang tamu di album solo xiah, xiahtic. Dina taun 2010 Key tampil nganyanyikeun lagu Héaling di album mini munggaran Trax, Trax mini album volume hiji. saterusna Key ogé nyokot bagéan dina lagu Huaséangin Virus (Boy jeung Girl)di album Girl Generation di album ka dua SNSD Oh!

## Rujukan
Pandan

**Pandan** nyaéta rupa tangkal monokotil tina genus Pandanus. Tangkalna jangkung aya nu nepi ka 11 m.  
Jenis pandan anu mindeng dipaké pikeun bahan baku nyieun samak nyaéta *Pandanus tectorius, P. odoratissimus, P. dubius* sarta *P.furcatus*.

#Pandan wangi (*Pandanus ammaryllifolius*)
#Pandan Laut (*Pandanus tectorius*).
#Pandan cucuk.
#Buah Beureum Papua (*Pandanus conoideus*).
#Pandan Mulintir (*Pandanus utilis*).
#Pandan Bodas (*Pandanus baphtisii*).
#Pandan Afrika (*Pandanus pygmeus*).

## Manfaat
Sababaraha jenis pandan kapaké pikeun kahirupan manusa:
*Pandan seungit daunna dipaké pikeun nyeungitkeun jeung ngawarnaan dahareun, ogé komponén dekorasi jeung panyeungit hawa.
*Pandan cucuk, daun nu digaringkeun dipaké pikeun bahan baku anyaman, boh keur samak atawa topi pandan.
*Buah Beureum, Ti Pulo Papua anu buahna dipikawanoh minangka ubar atawa suplemén anu nyéhatkeun awak.

## Referensi
Leumpang

thumb|Leumpang boyot

**Leumpang** nyaéta pindah tempat maké suku, ngaléngkah sababaraha kali. Basa lemesna **angkat**.

## **Rupa-Rupa Leumpang**
# Boyot              : leumpang kendor bangun bareurat awak, mindeng katinggaleun batur.

Image: Spanish walk.gif|Kuda leumpang boyot

# Déog atawa pengkor : leumpang dingdet lantaran suku nu sabeulah rada pondok.
# Égang atawa égol   : lempang cara budak nu anyar disunatan lantaran bisul dina palangkakan.
# Dohot-dohot        : leumpang lalaunan bari semu dodongkoan cara peta nu ngadodoho.
# Gonjleng           : leumpang awéwé bari ngobah-ngobahkeun awak, hayang narik perhatian lalaki.
# Ingkud-ingkudan atawa jingkrung : lleumpang teu bener lantaran nyeri suku, jsté.
# Jarigjeug atawa jumarigijeug : leumpang bari semu rék labuh (biasana jalma nu geus kurang tanaga atawa nu kakara hudang geuring).
# Jingjet            : leumpang semu hésé ngaléngkah lantaran cacad suku atawa maké samping nu hereut teuing.
# Képoh              : leumpang teu bener lantaran tuur rada paadu (méh kawas aksara x).
# Kukurubutan        : leupang rada dodongkoan di nu bala atawa di nu remet kakayon.
# Moyongkod atawa moyongkoy : leumpang anca rada dongko, nembongkeun ulat sieun atawa éra.
# Narabas            : leumpang di nu bala atawa di nu remet kalawan teu miduli cucuk,jsb.
# Neker              : leumpang di tempat nu nanjak pisan (néték).
# Nélenden           : leumpang budak, anca, pikalucueun.
# Nelenyeng          : leumpang nu asalna anca ujug-ujug gancang.
# Niliktik           : leumpang budak nu kakara bisa leumpang.
# Nolog              : leumpang talog-tolog (lantaran teu awas) di nu oék.
# Noyod              : leumpang nurutkeun karep sorangan, teu maliré ka nu nyaram.
# Ngabadaus          : leumpang semu gancang teu luak-lieuk.
# Ngabéngbéos atawa méngpéos : leumpang teu luak-lieuk (biasanalantaran aya kakeuheul, kateusugemaan).
# Ngadaligdeug atawa dalugdag daligdeg : jarugjag-jarigjeg, leumpang kawas nu mabok, kawas nu rék titolonjong.
# Ngagedod           : (awéwé) nu leumpang anca sarta biritna ka kénca ka katuhu.
# Ngadigdig          : leumpang gancang sarta segut.
# Ngadigleu          : leumpang kendor, semu bareurat ngaléngkah.

## **Galeri** 

Image: Spanish walk.gif|Kuda leumpang boyot

## catetan
Franz Ferdinand

[thumb|300px|Franz Ferdinand dina acara *[Viña del Mar International Festival*, 27 Pébruari 2006]]
**Franz Ferdinand** nyaéta grup musik asal Skotlandia anu dibentuk di Glasgow, Skotlandia taun 2002. Personilna nyaéta Alex Kapranos (vokal jeung gitar), Bob Hardy (bass), Nick McCarthy (gitar, keyboard jeung *backing vocal*) sarta Paul Thomson (drum, perkusi jeung *backing vokal*). Chatéau nyaéta gudang kosong anu teu kapaké.

Debut pertamana dimuali taun 2004 kalayan judul album *FRANZ FERDINAND* anu rilis bulan Pébruari di Inggris terus bulan maret di Amerika. *single* tina ieu album nyaéta *take me out*. Album perdana ieu meunang panglélér, di antarana:*Mercury Prize, MTV Awards* dina katégori *Breakthrough Video Award* (Panglélér vidio klip inovatif) jeung *Q Awards* salaku *Best Video* pikeun lagu ''Take Me Out'.

Suksés di Album pertama diteruskeun di Album kadua. Alex saparakanca ngarilis album*YOU COULD HAVE IT SO MUCH BETTER* di Taun 2005. Di taun ieu pisan, Franz ferdinand dilélér jadi *Best British Group* (grup musik aliran British pangalusna) jeung *Best British Rock Act* dina ajang *Brit Awards*. Tanggal 26 Januari 2009, Franz Ferdinand ngarilis album katiluna kalayan judul *TONIGHT* anu jadi *single* andalanna nyaéta *Ulysses*. Ieu album pernah aya dina peringkat 2 di *UK Chart Album*, lian ti éta ieu album geus kajual 31.000 CD dina saminggu ti saprak rilis.

## Référénsi
Pasar Céplak

thumb|250px|right|Pasar Céplak di Jl.Siliwangi
**Pasar Céplak** nyaéta pasar nu nyadiakeun kulinér kadaharan nu idéntik jeung Garut.  Kecap céplak atawa nyéplak nyaéta sora nu kaluar nalika dahar alatan baham kabuka. 
Numutkeun para padagang nu geus lila jualan di pasar Céplak, ngaran céplak miboga sajarahna sorangan. Taun 1970-an nalika nagara urang keur ngalaman  usum paceklik, loba masarakat nu ngan bisa ngadahar oyék nu dicampur maké sampeu. Kaayaan éta sok dijadikeun bahan heureuy ku para padagang di Garut, kumaha ni’matna ngdahar oyék bari céplak. Tungtungna mah éta kecap céplak téh sumebar ka para padagang tug nepi ka masarakat Garut, tuluy éta pasar téh dingaranan Pasar Céplak.  
Mimitina mah Pasar Céplak téh aya di puseur dayeuh nu kasohor minangka jalan Biodeem (Koramil). Taun 1970-an éta jalan dibagi dua, ka beulah kulon jadi Jl. Siliwangi sarta ka beulah wétan jadi Jl. Céplak. Tapi éta jalan ti mimiti simpang tilu Jl.Kian Santang nepi ka simpang tilu Ciledug kaasup ka lokasi pasar Céplak dingaranan **Jl. Siliwangi**. 
Pasar Céplak kungsi dipindahkeun ka buruan gedung Islamic Centre di Jl. Pramuka. Tapi alatan loba protés ti masarakat boh nu dagang boh konsuménna sorangan, kiwari ieu pasar téh balik deui ka Jl. Siliwangi. 
Pasar Céplak mimiti buka ti jam opat sore nepi ka tengah peuting. Di dieu, loba kadaharan tradisional nu bisa dibeuli ku urang kayaning putu mayang, gegetuk, jeung sajabana.  Salian ti éta loba kadaharan lain saperti sate, soto, kupat tahu, martabak, jeung réa-réa deui.

## Referensi
Curug Citambur

**Curug Citambur** nyaéta salah sahiji curug anu aya di kabupatén Cianjur luhurna kira-kira 100 méter. Perenahna di désa Karang Jaya, kacamatan Pasirkuda, Cianjur Kidul. Vérsi nu kahiji nyebutkeun yén  ieu curug téh dingaranan Citambur ku masarakat alatan sora ragragna cai méh sarua jeung sora tambur atawa kendang. Ana pon vérsi anu kadua dumasar kana legenda anu hirup di masarakat sabudeureun ieu curug ngeunaan raja anu ngarana Prabu Tanjung Anginan.

Pikeun nepi ka ieu curug bisa ngaliwatan dua rute.  Anu kahiji rute ti puseur kota Cianjur, anu kadua ngaliwatan Bandung.   Upama liwatna ti Bandung, bisa nyokot arah ka Bandung kidul arah ka kacamatan Ciwidéy Kabupatén Bandung, sabada perkebunan entéh Rancabali aya pertelon, cagak anu ka arah lempeng mah nunjukkeun arah ka Situ Patengan, ana pon anu ka katuhu nunjukkeun arah ka kebon entéh Sinumbara anu dituluykeun ka kacamatan Rancabali.  Ti dinya tuluy liwat ka désa Cipelah jeung désa Karang Jaya, tempat ayana Curug Citambur.

## Réferénsi
Basisir Sérég

**Basisir Sérég** nyaéta salah sahiji basisir anu aya di pakidulan Kabupatén Cianjur. Perenahna di Kacamatan Sindangbarang, kira-kira 120&nbsp;km ka arah kidul ti puseur kota Cianjur.

## Réferénsi
Boléd

**Hui** atawa sok disebut ogé boléd nyaéta beubeutian nu ngandung karbohidrat anu luhung tur bisa dimangpaatkeun pikeun sumber kadaharan gaganti béas atawa jagong. Para ahli botani jeung tatanén naksir wewengkon asal hui téh nyaéta di Selandia Baru, Polinesia, sarta Amérika Tengah.
**Boléd** “Ipomoea batatas” nyaéta tutuwuhan ngaramat anu beutian. Boléd disangka asalna ti Benua Amérika. Para ahli botani sarta tatanén nyebutkeun yén wewengkon asal pepelakan boléd nyaéta Selandia Anyar, Polinesia, sarta Amérika tengah.  Nurutkeun pakar pepelakan ubar Prof Hembing Wijayakusuma, boléd mibanda sipat kimia amis, tiis, astringen. Éfék farmakologisna berkhasiat minangka tonik, ngeureunkeun pendarahan. Bagian anu bisa dimangpaatkeun nyaéta ubi sarta daun. Boléd bisa dipaké pikeun nungkulan diabétés (diabetes mellitus), carana cokot 100 gram boléd, 15 gram kulit labu bligo (Benincasa hispida), sarta 50 gram siki alpukat dikulub kalayan 1.000 cc cai nepi ka cangkaruk 500 cc. Tuluy disaring sarta diinum caina, sedengkeun ubina didahar.

## Referensi
Basisir Jayanti

**Basisir Jayanti** nyaéta salah sahiji basisir di pakidulan Cianjur.  Perenahna di désa Cidamar, Kacamatan Cidaun, Cianjur Kidul, Jawa Barat, kira-kira 143&nbsp;km arah kidul ti Kota Cianjur. Kaayaanana kaétang masih kénéh alami kalawan mibanda keusik bodas jeung cai laut anu masih kénéh bersih.  Ieu basisir téh pagigir-gigir jeung Cagar Alam Bojonglarang.

## Aksésibilitas
Basisir Jayanti bisa dihontal ti Kota Cianjur jeung Bandung ngaliwatan dua jalan, nyaéta liwat ka jalan Kota Cianjur-Sindangbarang-Cidaun jeung Bandung-Ciwidey-Naringgul-Cidaun.

## Kondisi basisir
Basisir Jayanti mimiti ditata taun 80-an jeung dipikawanoh minangka objék wisata sapuluh taun sabadana. Di dinya aya wangunan Tempat Pelelangan Ikan (TPI), sarta di hareupeunna aya kios-kios anu ngécér lauk jeung kios jajanan lianna sarta warung sangu anu bisa nyadiakeun beuleum lauk luyu jeung pesenan.  Kaayaan basisirna kawangun ku keusik laut jeung batu-batu karang.   Lambak di basisir Jayanti kawilang badag alatan lambak di ieu basisir téh asalna ti Samudra Indonésia

Pamaréntah Kabupatén Cianjur tuluy ngabebenah Jayanti ngaliwatan dua dinas anu aya pakaitna nyaéta Dinas Perhubungan Pariwisata (Dishubpar) jeung Dinas Peternakan Perikanan (Disperik).  
Dishubpar misalna, ngabebenah sangkan Jayanti bisa jadi obyék wisata basisir anu beuki méré nah, di antarana melak tatangkalan sangkan iuh, ngawangun kios pikeun nu daragang sarta méré nahkeun warung jeung imah ka tempat anu méré nah sangkan rapih katingalina.
Anapon Disperik ngabebenah ku cara ngawangun TPI jeung darmaga sapanjang kurang leuwih 200 méter. Ieu pangwangunan darmaga téh mangrupa proyék munggaran tina rencana pikeun ngamekarkeun Jayanti minangka palabuan satingkat Palabuanratu, nu antukna Jayanti jadi objék wisata basisir anu réprésentatif.

## Réferénsi
Wewengkon depéndensi

**Wewengkon depéndensi** mangrupa wewengkon nu ku lantaran hiji hal teu bisa miboga kamerdékaan atawa kadaulatan kawas hiji nagara. Hiji depéndensi bisa dikategorikeun ti rupa jeung katingkatan.

Wewengkon depéndensi béda jeung éntitas subnasional hiji nagara sabab duanana ngawakilan kumpulan pamisahan nu bébéda. Hiji éntitas subnasional biasana ngawakilan babagian wewengkon nagara, lamun wewengkon depéndensi bisa mangrupa wewengkon luar nagri hiji nagara kalawan status otonomi nu leuwih gedé.

Aréa nu sacara kapisah dingaranan *tacan merdéka* nyaéta wewengkon nu dipaséakeun, dijajah, miboga pamaréntah dina pangasingan atawa miboga gerakan kamerdékaan nu boga pangaruh kiat.

## Daptar wewengkon depéndensi 
Klaim depéndesi tampa pangakuan internasional sacara luas, ditulis kalawan hurup *miring*. Daptar ieu ngawengku sababaraha wewengkon nu teu kaasup dina daptar wewengkon tampa pamaréntahan sorangan nu dikaluarkeun ku Majelis Umum Pasarikatan Bangsa-Bangsa, kaasup ogé wewengkon nu teu diklasifikasikeun salaku wewengkon depénsi (koloni) ku pamaréntahan lokalna.

### Amérika Sarikat 
### Australia 
### Britania Raya 
### Dénmark 
### Norwégia 
Béda jeung tilu wewengkon ieu, Svalbard sapinuhna mangrupa bagian Norwégia. Svalbard diatur ku sababaraha hukum katangtu, tapi pamaréntahanna teu indepénden jeung teu bisa nangtukeun hukum sorangan.

### Perancis 
Perancis peuntas laut diwangun ti 4 departemén peuntas laut (''Départements d'outre-mer*) jeung sakabéh téritori peuntas laut (*Territoires d'outre-mer''). Departemén peuntas laut (Guadeloupe, Martinik, Réunion, jeung Guyana Perancis), bareng jeung Perancis Métropolitan, mangrupa unit konstituén Républik Perancis. Di handap ieu mangrupa daptar téritori peuntas laut.

### Selandia Anyar 
### Walanda 
Sanggeus pambubaran Antillen Walanda dina Oktober 2010, Bonaire, Saba, jeung Sint Eustatius minangka bagian integral ti Walanda salaku munisipalitas istiméwa. Curaçao jeung Sint Maarten (kaasup daptar di handap) minangka nagara konstituén ti karajaan.

## Réferénsi jeung catetan suku
Arctic Monkeys

thumb|300px|Personil Arctic Monkeys
**Arctic Monkeys** nyaéta grup musik asal Inggris anu aliran musikna *post-punk revival* jeung *garage rock*. Arctic Monkeys dibenuk taun 2002 ku Alex Turner (vokal jeung gitar), Jamie Cook (gitar), Matt Helders (drum jeung vokal latar), jeung Nick O'Malley (bass). Album ''WHATEVER PEOPLE SAY I AM, THAT'S WHAT I'M NOT* jadi album nu panggancangna kajual sapanjang sajarah musik British, malah mah di saruakeun jeung Oasis jeung Blur. Album kaduana *FAVORITE WORST NIGHTMARE'' nu dirilis tanggal 23 April 2007 kajual 225.000 kopi di Minggu awal ti saprak dirilisna. Sesi rekaman album katilu dimulai di Awal taun 2008 klayan produse James Ford

## Référénsi
Monako

|-
| align=center colspan=2 | Motto: Déo Juvante*Kalawan Bantosan Gusti*
|-
| align=center colspan=2 style="background:#f9f9f9;" | 
|-
|**Basa resmi** || Basa Perancis
|-
|**Ibu kota** || Monaco-Ville
|-
|**Pangéran**:|| Albert II
|-
|**Menteri Nagara**: || Pierre Dartout
|-
|**Tériitori** &nbsp;- Total &nbsp;- % air
|Urutan ka-256 1,95&nbsp;km² euweuh
|-
|**Padumuk** &nbsp;- Total (2000) &nbsp;- Kapadetan
|Urutan ka-188 31.84216.329/km²
|-
|**Kamerdékaan**
|8 Januari 1297
|-
|**Mata uang** || Euro (€)1
|-
| **Zona wanci** &nbsp;- dinaEST
| CET (UTC+1)CEST (UTC+2)
|-
| **Lagu kabangsaan** || Hymne Monégasque
|-
| **TLD** || .mc
|-
| **Kode telepon** || +377
|-
| colspan=2 | 1 Saméméh 1999: Franc.
|}
**Kapangéranan Monako** (basa Perancis: *Principauté de Monaco* atawa *Monaco*; Monegasque: *Munegu* atawa *Principatu de Munegu*) mangrupa hiji nagara kotajeung nagara nu pangleutikna kadua di dunya, sanggeus Vatikan, nu aya di antara Laut Tengah jeung Perancis di sapanjang Basisir Paul (''Côte d'Azur*). Monako ogé mangrupa nagara kalawan kapadetan padumuk nu panggedéna kadua di dunya.

Ngaran Monako asalna ti hiji koloni Yunani di deukeut ditu, Monoikos, nu diwangun dina abad ka-6 SM ku bangsa Phokida (basa Inggris: *Phocis'').

## Tumbu kaluar 
*  Monaco
*  Loka resmi
Pantomim

jmpl|Pantomime Pablo Zibes
jmpl|Aksi pantomim
**Pantomim** nyaéta hiji pintonan di mana para pamaén ngébréhkeun ekspresina ngaliwatan isarat. Sedengkeun dina *Grolier Academic Encyclopedia* ditétélakeun yén pantomim téh mangrupa hiji carita, téma, nu dicaritakeun tur dimekarkeun ngaliwatan gerak awak pamaénna sarta pasemon nu ekspresif. Ngaran pantomim sorangan asalna ti urang Yunani kuno jeung urang Romawi, nyaéta pintonan drama nu eusina ibing jeung *gesture* (gerak). Tapi wangun pantomim ieu téh geus mekar ogé di India jeung Mesir. Dina kamekaranana, pantomim ngadeg mandiri jadi hiji seni pintonan. 
Jalma nu maén pantomim disebut *pantomimist*. Pantomimist nu kasohor nyaéta Charlie Chaplin jeung Marcel Marceu ti Prancis. 
John Hampden ngébréhkeun yén tujuan pantomim nyaéta mekarkeun gerakan leungeun sarta *movement* anu hadé tur ekspresif. Pantomim lain improvisasi, tapi mangrupa basa isarat tanpa kekecapan, sedengkeun improvisasi mah gerakan-géarakan nu teu ditataharkeun saméméhna, atawa hiji spontanitas.  Pintonan pantomim ngabutuhkeun latihan-latihan nu husus sangkan maksud jeung ide pantomimist bisa nepi ka nu lalajo.

## Referensi
## Tumbu kaluar 
*  Portal Pantomim
Dunya Arab

**Dunya Arab** (; Transliterasi: al-`alam al-`arabi) ngarujuk ka nagara nu nganggo basa Arab nu ngampar ti Samudra Atlantik di kulon nepi ka Laut Arab di wétan, jeung ti Laut Tengah di kalér nepi ka Tanduk Afrika jeung Samudra Hindia di tenggara. Dunya Arab diwangun ti 24 nagara jeung wewengkon kalawan populasi 325 juta dina dua buana.

## Tumbu kaluar 
* ArabLand.com - Directories of all Arab World countries
* The real Arab 
* Chronology of Events in the Middle East from 1908 to 1966  
* NITLE Arab World Resource Site 
* Araboo.com - Arab World Directory
* Arab Countries information 
* Arab - Arab Articles 
* US4Arabs.com - Arab American Community Website
Kabuki

thumb|250px| Right| Kabuki

**Kabuki** mangrupa seni téater tradisional sarta budaya pituin ti Nagara Sakura, Jepang, anu mibanda ajén seni luhur, ku lantaran **Kabuki** mangrupa seni téater anu ngagabungkeun antara nyanyi sarta nari. Cicirén ti **Kabuki** ieu téh nyaéta ti dangdanan anu dipaké sarta pakéan husus. Saterusna, dina taun 1629, pamaréntahan militer ngalarang wanoja mintonkeun kabuki ku lantaran dianggap ngaruksak moral pamiarsa. Kabuki odori (Kabuki tarian) dipintonkeun nalika kabuki masih dibawakeun ku Okuni népi ka mangsa Wakashu-kabuki, budak lalaki nari dibarengan ku lagu nu keur ténar jeung aya akrobatan sagala. Kabuki geki mangrupa pintonan sandiwara nu ditujukeun ka masarakat kota di zaman Edo nu intina nari jeung sandiwara. Tema pintonan Kabuki geki nyaéta tokoh sajarah, carita kahirupan, jeung paristiwa kajahatan, ku kituna jenis kabuki ieu leuwih dipikawanoh ku sebutan Kabuki kyogen. Gedung nu biasa dipakaé pikeun pintonan kabuki nyaéta Kabuki-za.

## Musik Kabuki 
Musik nu maréngan kabuki dibagi dumasar arah sumber sorana. Musik nu dipaénkeun di gigir katuhu panggung ti arah panongton disebut Gidaykbushi. Takemoto (Chobo) nyaéta sebutan pikeun musik Gidaykbushi khusus pikeun kabuki. Salian ti éta, musik nu dipaénkeun di gigir kénca panggung ti arah panongton di sebut Geza ongaku, sedengkeun musik nu dipaénkeun di luhur panggung di sebut Debayashi.

## Rujukan
Monolit

, monolit nu panggedéna di Marcapada.]]
**Monolit** mangrupa hiji wangunan alami (géologis) atawa jieunan (téknologi), kawas gunung, nu kasusun ti batuan tunggal nu gedé. Formasi atawa wangunan ieu biasana muncul ku lantaran érosi jeung biasana kajieun ti batuan métamorf nu kacida teuasna. Kecap ieu asalna ti basa Yunani μονόλιϑος (*monolithos*) nu diturunan ti μόνος ("hiji" atawa "sorangan") jeung λίϑος ("batu").

Monolit nu panggedéna di Marcapada ayeuna nyaéta:

# Gunung Augustus, Australia
# La Peña de Bernal, Méksiko
# Stone Mountain, Amérika Sarikat

## Tempo ogé 
* Mégalit
Tingkeban

**Tingkeban**; Babarit nyaéta asalna tina kecap “tingkeb” hartina tutup, maksudna awéwé anu keur ngandeg tujuh bulan teu meunang sapatemon jeung salakina nepi ka opat puluh poé sanggeus ngajuru, sarta ulah digawé anu beurat sabab kandunganna geus gedé. Anapon aturan sedekah tingkeban, mimitina nangtukeun waktuna.  Biasana nu alusna mah bulan Hijriyah, tanggalna anu aya angka tujuhan, saperti tanggal 7, tanggal 17, jeung tanggal 27. Sanggeus netepkeun waktuna, tuluy ditataharkeun. 
Éta hal dilaksanakeun sangkan orok anu aya di jero kandungan jeung  anu ngababarkeunna salamet.
Ieu hal dipimaksud sangkan orok anu dikandung sarta kolotna miboga laku lampah anu hadé.
Sanggeus réngsé dimandian biasana nu keur kakandungan didangdanan tuluy dibawa ka tempat rujak kanistrénanu geus disiapkeun. 
Tuluy anu keur kakandungan ngajual éta rujak ka barudak sarta para sémah anu hadir dina éta upacara , sarta maranéhna meulina ngagunakeun talawéngkar, nyaéta kenténg anu geus dijieun buleud kawas duit kencring.
Nalika nu keur kakandungan ngajual rujak, salakina mah miceun sésa parabot mandi kawas cai sésa dina jajambaran, belut, kembang, jsb. 
Kabéhanana éta kudu dipiceun di jalan simpang opat atawa simpang tilu, sanggeus rujak kanistrén béak kajual  runtuyan upacara adat tingkeban réngsé dilaksanakeun.

## Rujukan
Basisir Apra

**Basisir Apra** nyaéta salah sahiji basisir anu aya di pakidulan Kabupatén Cianjur. Perenahna di kacamatan Sindangbarang, jarakna kira-kira 115 Km ti puseur kota Cianjur.

Di ieu basisir rupa-rupa kagiatan bisa dipilampah kayaning ngojay, moyan, ngalakukeun olah raga basisir, ningali pamandangan, jeung ngalakukeun kagiatan fotografi.   Alatan legana aréal keusik basisirna jeung angin anu lumayan tarik, ngajadikeun ieu basisir téh cocog pikeun kagiatan féstival langlayangan jeung kagiatan lianna kayaning Voli Pantai.    

Basisir Apra mibanda ajén sajarah sorangan, dina hal jadi saksi sajarah baruntakna Angkatan Perang Ratu Adil (APRA) dina awal mangsa kamerdékaan Indonésia. Komo numutkeun béja pabéja-béja mah di ieu wewengkon basisir téh aya bénténg. Basisir apra ogé midanda poténsi sumber daya alam anu pohara gedéna mangrupa keusik beusi. Kualitas keusik beusi ani aya di ieu basisir kawilang hadém matak narik invéstor pikeun melakkeun modalna.  

Unggal pakansi ahir taun, ieu basisir téh sok jadi tujuan utama wisata wewengkon basisir pakidulan.  Numutkeun cutatan bagian rétribusi basisir Apra, sahenteuna kandaraan roda dua anu datang dina peuting ganti taun 2009-2010 (tanggal 1 Januari 2010) ngahontal 2000 kandaraan roda dua. Ana pon kandaraan roda opat ngahontal 500 unit. Ieu kajadian langka unggal ganti taun di wewengkon ieu téh jadi lahan pikeun ngadatangkeun rejeki keur warga. 

## Réferénsi
Piala Afrika 1996

**Piala Afrika 1996** diayakeun di Afrika Kidul ti 13 Januari nepi ka 3 Pébruari 1996. 15 tim ralomba dina kajuaraan maén bal ieu. Dina kajuaraan ieu, Afrika Kidul midang salaku juara sanggeus ngéléhkeun Tunisia kalawan skor 2-0. Zambia jeung Ghana hasil nembus asup babak semifinal.

## Stadion
## Panyitak gol
**5 gol**
* Kalusha Bwalya

**4 gol**
* John Moshoeu
* Mark Williams

**3 gol**
* Abédi Pelé
* Ahmed El-Kass
* Imed Ben Younes
* Dennis Lota

**2 gol**
* Ali Mecabih
* Quinzinho
* François Omam-Biyik
* Brice Mackaya
* Anthony Yeboah
* Zoubeir Baya
* Adel Sellimi
* Johnson Bwalya
* Kenneth Malitoli

**Gol bunuh diri**
* Helder Vicente (1)

**1 gol**
* Billel Dziri
* Tarek Lazizi
* Khaled Lounici
* Joni
* Paulão
* Aboubakari Ouédraogo
* Youssouf Traoré
* Boureima Zongo
* George Mouyeme
* Alphonse Tchami
* Joël Tiéhi
* Moussa Traoré
* Samir "Kamouna" Ibrahim
* Aly Maher
* Aurelien Bekogo
* Guy Nzeng
* Felix Aboagye
* Charles Akonnor
* Kwame Ayew
* Mass Sarr Jr
* Kelvin Sebwe
* Manuel Bucuane
* Mohamed Kallon
* John Gbassay Sessay
* Shaun Bartlett
* Mark Fish
* Phil Masinga
* Abdelkader Ben Hassen
* Hédi Berkhissa
* Kais Ghodhbane
* Liombi Essende
* Roger Lukaku
* Elijah Litana
* Hillary Makasa
* Vincent Mutale

## Tumbu kaluar
*Details at RSSSF
*Details at www.angelfire.com
Vierra

**Vierra** nyaéta hiji band asal Jakarta anu anggotana Widy (vocal), Kevin Aprilio (piano/keyboard), Tryan (drum, backing vocal) sarta Raka (gitar).  
## Sajarah
maranéhanana ngamimitian jadi babaturan ngaliwatan internét. Kalayan ngagunakeun *jejaring sosial*, Tryan anu leuwih tiheula geus jadi sobat jeung Kevin ngawanohkeun Raka ka Kevin. Kévin anu saméméhna leuwih tiheula dipikawanoh, alatan sajaba minangka anak pasangan musisi Addie MS sarta Memes, ogé sempet kaluar minangka pamaén FTV.

## Rujukan
Nike Ardila

200px|thumb
**Radén Nike Ratnadilla** atawa anu biasa dipikawanoh minangka **Nike Ardilla** () nyaéta saurang penyanyi rock ti Bandung, Jawa Kulon Indonésia.
## Penyanyi Pop nu Populér
Penyanyi pop Nike Ardilla nyaéta salah sahiji seniman anu populér kahiji di Indonésia nu gelar selebritina bisa dilarapkeun. 
## Karir
Nike Ardilla nyaéta saurang superstar, profilna aya dina majalah anu teu kaitung deui jumlahna. Albeum "Bintang Kehidupan" mecenghul dina musim semi 1990, sarta judul tembangna nyaéta Instan Smash, balap ka posisi nu pangluhurna. Albeum éta sorangan asup tangga lagu di nomer hiji sarta kajual leuwih ti 500.000 kopi saprak dirilis dina minggu kahiji, nyieun rékor anyar pikeun saurang artis awéwé. Sataun sanggeus dirilis, Albeum Bintang Kehidupan geus ngajual leuwih ti dua juta eksemplar. Kalayan 30 juta albeum kajual di sakumna dunya sarta acara-acara bergengsi jadi hiji-hijina artis di handapeun umur 15 anu ngajual albeum leuwih ti 2 juta kopi anu kungsi di Indonésia.  Leuwih ti artis solo séjénna, Nike Ardilla nyaéta kakuatan balikna Rock pop rumaja di ahir '80-an.  Nike Ardilla henteu ukur jadi saurang bentang. manéhna geus loba ngajual tulisan-tulsanna, Nike ogé jadi puseur modél anu dituturkeun ku rumaja saumurna. Sabot albeum debut nu dijudulan ku Nike "Seberkas Sinar" dirilis dina pertengahan 1989, asup tangga lagu di nomer hiji sarta tetep hits dina waktu sapuluh minggu. Sanggeus léad single mana-mana mereda, albeum éta terus muter ti hits: Nomer hiji tunggal "Seberkas Sinar", balada Top 10 "Cinta Pertama", sarta Top 5 "Lagu Asmara".  Dina ahir 1989 Seberkas Sinar geus kajual sajuta kopi, sarta nuluykeun pikeun ngajual tilu juta leuwih alus di luhur éta. Kasuksésanna micu lambak Lady Rocker ngora anu kaasup Anggun C Sasmi, Poppy Mercury, Inka Christie, sarta Mayang Sari.  Sanggeus kitu loba albeum nu dirilis kawas: Nyalakan Api 1991, 1992 Matahari ku, Biarkan Aku Mengalah 1993, Bairkan Cintamu berlalu 1994, Sandiwara Cinta 1995, jsb.

## Rujukan
Ahmad Dahlan

right|200px
**Kiai Haji Ahmad Dahlan atawa Muhammad Darwis** () mangrupa salah sawios Pahlawan Nasional Indonésia jeung perintis parobahan Islam di Indonésia sarta pangadeg Organisasi Muhammadiyah.

Samulangna ti Mekkah nikah sareng Siti Walidah (putri Kyai Penghulu Haji Fadhil, anu kawentar Nyai Ahmad Dahlan, saurang Pahlawan Nasional jeung pengadeg Aisyiyah). Ti rarabi sareng Siti Walidah, K.H. Ahmad Dahlan gaduh 6 anak nyaéta Djohanah, Siradj Dahlan, Siti Busyro, Irfan Dahlan, Siti Aisyah, Siti Zaharah. Istri K.H. Ahmad Dahlan nyaéta,  Nyai Abdullah (rangda H. Abdullah), Nyai Rum (adina Kyai Munawwir Krapyak), Nyai Aisyah (adina Ajengan Penghulu Cianjur) gaduh anak Dandanah, Nyai Yasin ti Pakualaman Yogyakarta.
SMK MUHAMMADIYAH 2 KUNINGAN

## Atikan Sang Kiai
Anjeunna lahir di Yogyakarta kalayan ngaran leutik Muhammad Darwis. Ahmad Dahlan dikenang lain ukur manéhna pangadeg Muhammadiyah, tapi minangka ajengan anu ngaluarkeun napas probahan dina Islam. Anjeunna ngébréhkeun gagasan kasebut dina wangun organisasi anu teuneung sarta kabuka.

Dina umur 15 taun, anjeunna  miang haji jeung dumuk di Mekah salila lima taun. Pada périodeu ini, Muhammad Darwis mimiti papanggih jeung pamikiran-pamikiran pembaharu dina Islam, saperti Muhammad Abduh, Al-Afghani, Rasyid Ridho jeung Ibnu Taimiyah. Nalika mulang ka kampungna taun 1888, anjeunna ganti nami janten Ahmad Dahlan.

Taun 1903, balik deui ka Mekah tur tumetep salila dua taun. Dina mangsa ieu, anjeunna kungsi guguru ka Syéh Ahmad Khotib, ogé guru ti pangadeg NU, K.H. Hasyim Asyari.

## Pembaharuan Islam
Ideu pembaharuan Islam ditampa Ahmad Dahlan waktu anjeunna diajar di Mekah. Anjeunna nempo yén umat Islam di lingkunganana henteu nyekelan teguh dina Al-quuran sarta sunah Nabi, samentara lembaga atikan ogé tacan nyukupan. Alatan éta narékahan ngajak umat Islam balik ka Al-quran sarta sunah Nabi guna ngadegkeun masarakat Islam anu sabenerna. Sajaba masalah keimanan, pajoanganna ogé dipigawé dina widang sosial. Ahmad Dahlan mindeng ngalakonan hal-hal anu nurutkeun ukuran ajengan dina mangsa éta henteu saluyu jeung ajaran Islam, ku kituna dituduh minangka kiai kafir alatan meniru cara-cara kulon. Tapi anjeunna narima jeung haté lapang, sarta kayakinan yén anu dipigawé nyaéta bener.
[thumb|250px|Gambar Masigit Ahmad Dahlan di [Karimun Jawa]]

## Khatib Amin
Ahmad Dahlan nyaéta putra KH Lebu Beuleum bin Kiai Sulaiman, saurang khatib tetep Masjid Agung Yogyakarta. Kawas bapana, KH Ahamad Dahlan ogé jadi khatib di Masjid kasebut. Minangka saurang khatib, KH Ahad Dahlan dkenal jujur, rancagé, sarta bener-bener dina digawé, ku kituna sultan Yogyakarta méréna gelar "Khatib Amin" (khatib anu dipercaya).

## Ngadegkeun Muhammadiyah
anjeunna ngagagas lahirna Persyarikatan Muhammadiyah dina tanggal 8 Dzulhijjah 1330 Hijriyah/ 18 November 1912 Masehi.

## Mulang ka Rohmatulloh
K.H. Ahmad Dahlan ghofarahulloh wayarham pupus dina yuswa 54 taun kaping 23 Pébruari 1923 dikurebkeun di Yogyakarta.

## Rujukan
## Pustaka 
**Buku**

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

**Jurnal**

* 
* 
* 
*  
*  

**Lainnya**

* 

## Pranala
* www.muhammadiyah.or.id 
* sangpencerah.com/
Jarak

**Jarak** nyaéta ngaran tutuwuhan liar anu biasa hirup di leuweung, tanah kosong, sisi basisir, atawa dipelak minangka *komoditi* *perkebunan*. Jarak bisa tumuwuh dina taneuh anu teu subur asal pH na 6 nepi ka 7 sarta *drainase* caina alus, sabab akar jarak teu kuat ku cai nu ngeyembeng.

## Referensi
## Tutumbu Kaluar
*
Rendang

250px|thumb|right
**Rendang** nyaéta daging anu digulé maké santen nepi ka angeunna garing, anu ancik sakur keureutan daging sarta samarana. Sanggeus aya nu nalungtik rendang mangrupa kadaharan pinunjul di tataran kabéh nagara. Ti opat puluh kadaharan nu aya, rendang jadi nomer hiji di antara nu sejénna.
Kiwari, rendang teu ngan jadi pilihan pikeun kadaharan di réstoran Padang anu anu sumebar di pelosok nagari. Manéhna mindeng jadi bekel favorit waktu indit-inditan laér alatan sipatna anu tahan lila. Bayangkeun waé, rendang anu dimasak kalayan pas baris sanggup tahan nepi ka dua bulan kalayan aroma sarta citarasa anu kajaga.
Dina kamekaranana, rendang dipikawanoh dina rupa-rupa jenis. Aya rendang darék, rendang bukik, sarta rendang payakumbuh. Béda di antara jenis-jenis kasebut saukur perenahna dina wewengkon mana rendang éta dijieun. Unggal-unggal wewengkon mibanda saeutik variasi cara pangolahan sarta ogé panampilan. Tapi, ti sisi rasa, bédana bisa kasebut. Sebut waé rendang darék anu ngawujud dina kelir anu leuwih hideung. Cenah, rendang darék ieu anu leuwih dipikawanoh minangka rendang asli Minang.
Darék (atawa ‘darat’ dina basa Minang) mangrupa sebutan wewengkon di Minangkabau. Wewengkonna ngawengku sawatara kabupatén atawa dayeuh anu aya di barisan suku pasir, kawas Agam, Taneuh Datar, Limapuluh Dayeuh, sarta wewengkon sakurilingna.  Di Minangkabau, darék ogé biasa disebut Luhak Nan Tigo (luhak anu tilu).

## Rujukan
Buku

thumb|160px|Tumpukan Buku

**Buku** nyaéta keretas bodas anu eusina sababaraha puluh atau ratus lambar, dihijikeunna ku cara dikaput atawa dielém jadi hiji, luarna dijilid.

## Sajarah buku 
thumb|160px|Citakan Manuskrip dina Vellum
thumb|160px|Naskah sunda tina lontar
Buku–buku jaman ayeuna sabenerna mah euweuh dina saméméh jaman pertengahan. Hal anu pangdeukeutna jeung buku-buku téh nyaéta ayana lontar. Kira-kira pertengahan abad ka-5, perkamen sarta vellum geus ngaganti lontar. Perkamen dijieun tina kulit lembu atawa embé, sarta vellum dijieun tina kulit anak sapi. Lambaran-lambaran ieu bahan, bisa ditulis dina hiji sisina, dipotong jeung ukuran anu sarua sarta dijilid dina hiji sisi ku penjepit kulit. Jadi, éta lambaran-lambaran bisa disebut “buku”.

Dina jaman pertengahan, buku-buku nu mimiti dicitak téh buku-buku citak dina ieu mangsa. Opat potong vellum ditilep, ku kituna, unggal potongan vellum tétah miboga dua bilah. Ieu potongan-potongan saterusna disusun diumpak-umpak, ku kituna, aya sajumplukan vellum anu diwangun tinadalapan bilah kalawan dingaranan "hiji bagian". Ieu bagian-bagian dikirimkeun ka ahli keur ditulis jadi buku. Manéhna misahkeun sarta nulis hiji halaman dina hiji waktu. Vellum téh rada kandel, ku kituna bisa ditulis dina dua sisina.

Léngkah saterusna nyaéta ngirimkeun pibukueun ka tukang ngajilid buku. Tukang ngaput buku ngaput bagian-bagian ngaliwatan lipetan bagian tukang ku tali. Sampul-sampul tina kai ogé dijieun sarta panungtunganana mah dibeungkeut ku tali ngaliwatan liang-liang di jero papan-papan. Saterusna kulit nu badag di tapelkeun dina bagian tukang jeung sisi-sisi kaina. Léngkah-léngkah séjénna mah ngahias sarta ngawetkeun buku-buku, tapi ieu léngkah téh mangrupa cara nyieun buku-buku jaman ayeuna.

## Rujukan
Curug Cibeureum

**Curug Cibeureum** nyaéta salah sahiji curug nu aya di jero kawasan Taman Nasional Gedé Pangrango (TNGP) Cibodas perenahna di Désa Sindang Laya, Kacamatan Pacét Kabupatén Cianjur, Propinsi Jawa Barat.
 Pikeun ngahotal ka ieu curug perlu waktu 20 menit kalawan leumpang nyalsé. Dumasar kana peta jarak Curug Cibeureum ti panto Cibodas kira-kira 2,8&nbsp;km.

Di curug Cibeureum aya tilu curug di antarana curug utama nyaéta Curug Cibeureum, jeung dua curug nu lianna anu leuwih leutik, Curug Cidéngdéng jeung Curug Cikundul. Curug Cibeureum nyaéta curug anu panggedéna jeung pangpendékna di ieu wewengkon téh, perenahna anu leuwih muka jeung *shelter* nu antukna leuwih loba diriung. Ngaran *Cibeureum* sorangan asalna tina basa Sunda anu hartina cai walungan beureum, ieu ngaran téh dipaké alatan katingal warna semu beureum dina dingding batu anu kawangun tina lumut beureum anu tumuwuh kalawan *endemik* di ieu patempatan.

gambar:COLLECTIE TROPENMUSEUM De Dengdeng waterval Tjibeureum TMnr 60019060.jpg|Curug Cidéngdéng antara taun 1920-1930
gambar:COLLECTIE TROPENMUSEUM De Cikundul waterval Tjibeureum TMnr 60019059.jpg|Curug Cikundul antara taun 1920-1930

Di beulah katuhu Curug Cibeureum nyaéta Curug Cidéngdéng, ukuranana leuwih jangkung jeung leutik. Ana pon anu paling katuhu nyaéta Curug Cikundul, perenahna luhur pisan jeung rada nyumput dina legok antara dua tebing.

Katilu ieu curug téh jangkungna antara 40-50 méter jeung aya dina 1675 m ti luhur buengeut laut (dpl.) Curah hujan di ieu wewengkon kira-kira 3.000-4.200&nbsp;mm per taun. Bulan-bulan baseuh dina mangsa Oktober nepika Mei, nalika usum barat laut jeung rata-rata hujanna leuwih ti 200&nbsp;mm per bulan. Bulan Désémber sepika Maret curah hujanna bisa nepika leuwih ti 400&nbsp;mm per bulanna.

## Réferénsi